**ODGOVORI NA POBUDE IN VPRAŠANJA,**

**ki so bila podana na nadaljevanju 20. redne seje**

**Občinskega sveta Občine Prevalje dne 07. februarja 2017**

Občinska svetnica Hedvika Gorenšek je podala naslednje:

|  |
| --- |
| VPRAŠANJE: 1. Zanima jo, ali je področje Breznice vključeno v širokopasovno telekomunikacijo.

***Odgovor:*** ***Župan odgovori, da se bo to natančno pogledalo in preverilo, saj ima Ministrstvo za javno upravo, ki bdi nad širokopasovnim omrežjem, natančen seznam vseh gospodinjstev na belih lisah. Problematika belih lis je trenutno v reševanju. Pove, da je prišel dopis iz podjetja Telemach, ki je upravljalec našega sistema, da bo v naslednjem letu pričel z obnovo kabelskega sistema in sicer iz koaksialnega kabla na optiko. Začelo se bo v strnjenih predelih Prevalj, nato se bo zadeva uredila tudi na bolj odročnih legah. Glede Breznice se bo zadeva preverila.*** ***Iz seznama belih list, na katerih bodo uporabljena javna sredstva za sofinanciranje gradnje širokopasovnih omrežij, izhaja, da je v občini Prevalje upravičenih 141 gospodinjstev, kakor izhaja iz analize testiranja tržnega interesa št. 380—6/2016-MIZS/386 z dne 08.12.2016, katerega je izvedlo Ministrstvo za javno upravo. O natančnih lokacijah teh belih lis še nismo bili obveščeni.*** |

Občinski svetnik Štefan Peršak je podal naslednjo:

|  |
| --- |
| POBUDO:  1.) Kljub temu, da že vrsto let na Prevaljah ni več podjetja Grafika, je napis še vedno prisoten. Meni, da bi bilo smiselno, da se napis odstrani. Zaveda se, da je napis na privatnem zemljišču, zato apelira na občinsko upravo, da stopijo v kontakt z lastnikom in se pogovorijo o morebitni odstranitvi reklamnega napisa.***Odgovor:*** ***Pobuda je bila posredovana lastniku stavbe na Trgu 24 na Prevaljah.*** ***Občina Prevalje lahko preko pristojnih inšpekcijskih služb ukrepa samo v primeru, ko oceni, da je ogrožena varnost ljudi.***  |

Občinska svetnica Marija Šušel je podala naslednje:

|  |
| --- |
| VPRAŠANJE:1. Zanima jo, kaj je možno narediti na zadnji strani glavne avtobusne postaje na Prevaljah, natančneje kjer je bila včasih terasa gostinskega lokala, saj je tam prijetno skrivališče mladine. Meni, da bi bilo smiselno, da se razmisli o ureditvi tega območja Prevalj.

***Odgovor:******Tudi objekt na avtobusni postaji in dvorišče za njo sta v privatni lasti. Po pridobljenih informacijah s strani lastnika lokala pekarne namerava le–ta lokal razširiti in urediti tudi prostore bivše mesarije. V sklopu rekonstrukcije je (če bodo dopuščala finančna sredstva) predvidena tudi ureditev letnega vrta. Lastnik je zagotovil da bo v vsakem primeru odstranil kosovne odpadke in očistil teraso.*** |

Občinski svetnik Andrej Stermec je podal naslednje:

|  |
| --- |
| VPRAŠANJE: 1. Na 19. redni seji Občinskega sveta Občine Prevalje je bilo s strani Bernarda Pačnika postavljeno vprašanje glede delitve vseh resursov na JKP Log d.o.o. in je bilo rečeno, da je popis že v izdelavi. Ker do danes še nismo prejeli kakšnega odgovora, ga skrbi, da vse skupaj traja že predolgo. Zanima ga, kako daleč je s popisi premoženja podjetja JKP Log d.o.o.

Župan odgovori na seji, da je bila cenitev premičnega premoženja že narejena, ampak da je Občina Prevalje v pisni obliki še ni prejela.***Odgovor:******V mesecu marcu 2017 je bila oddana cenitev premičnega premoženja s strani sodnega cenilca. V skladu s sklepom Skupščine JKP LOG d.o.o. je JKP LOG d.o.o. pozvali nekaj podjetij, da jim podajo ponudbo za izdelavo vrednotenja podjetja. Ponudbe bodo pridobili do 10.4.2017, vrednotenje pa naj bi bilo izdelano do 15.5.2017.*** |